Wanneer is die regte tyd vir 'n kêrel of 'n meisie op kampus? | Maroela Media
Nadine Blom (Foto verskaf)
Jou lewensmaat is reeds vir jou uitgekies. Wanneer die tyd reg is, sal hy jou pad kruis en sal die Here hom vir jou stuur. Dit val nie almal te beurt om te kan gaan studeer nie – dis 'n groot voorreg. Gebruik hierdie tyd om regtig te werk aan jou toekoms en te fokus op jou studies. Fokus op vriendskappe en maak herinneringe.
Maak seker dat jy fokus op die rede waarom jy op kampus is, dat jy fokus op dit waarvoor jy ingeskryf het, en jy uiteindelik sal kan sê: "Ek het my volle potensiaal bereik as student, ek het elke oomblik aangegryp."
Daar is 'n seisoen vir studentwees en 'n seisoen vir trou en babas kry. Maak seker dat jy jou tyd op kampus ten volle geniet en benut.